EkBass/fiwiki-20250220-pages-articles huggingface dataset:
Benjani

Benjamin Mwaruwari eli Benjani (s. 13. elokuuta 1978 Bulawayo, Rhodesia) on zimbabwelainen jalkapalloilija, joka on viimeksi edustanut eteläafrikkalaista Bidvest Witsiä. Hän pelasi aiemmin useissa eurooppalaisseuroissa. Hyökkääjänä pelaava Benjani on käyttänyt taiteilijanimeään Eurooppaan siirtymisestään lähtien, sillä hän epäili vaikeasti äännettävän sukunimensä aiheuttavan hankaluuksia. == Ura == Benjani aloitti ammattilaisuransa Jomo Cosmosissa Etelä-Afrikassa, jossa hän pelasi vuodet 1999–2001. Kaudeksi 2001–02 hän siirtyi lainalle Sveitsiin, Grasshoppersiin ja vuodet 2002–2006 hän edusti ranskalaista Auxerrea. Hän voitti Ranskan cupin 2003 ja 2005. Tammikuussa 2006 Portsmouth osti Benjanin 4,1 miljoonan punnan siirtosummalla. Sieltä hänet myytiin Manchester Cityyn tammikuun siirtoikkunassa 2008. Siirtosumma oli tällä kertaa 5 miljoonaa euroa. Benjani ei onnistunut vakiinnuttamaan paikkaansa Cityn edustusjoukkueessa ja hänet lainattiin Sunderlandiin 2010. City vapautti Benjanin sopimuksestaan kesällä 2010 ja hän siirtyi Blackburn Roversiin vuoden mittaisella sopimuksella. Seuraavalla kaudella hän edusti jälleen Portsmouthia. Kaudella 2012–2013 hän pelasi eteläafrikkalaisessa Chippa Unitedissa ja seuraavalla kaudella Bidvest Witsissä. Zimbabwen maajoukkueessa Benjani on pelannut 31 ottelua, joissa hän on tehnyt kahdeksan maalia. == Lähteet == === Tilastot === * === Viitteet === == Aiheesta muualla == *Benjani Manchester Cityn virallisilla kotisivuilla Benjani Benjani Benjani
Banque Centrale du Luxembourg

Banque Centrale du Luxembourg (BCL, Luxemburgin keskuspankki) on Luxemburgin valtion keskuspankki. Pankki perustettiin vuonna 1998, koska Maastrichtin sopimus ja euron tulo tekivät keskuspankin olemassaolon välttämättömäksi. Se on osa Euroopan keskuspankkijärjestelmää, EKPJ:tä. == Aiheesta muualla == * BCL:n viralliset websivut Luokka:Euroopan keskuspankkijärjestelmän keskuspankit Luokka:Luxemburgin talous
Vanderlei de Lima

Vanderlei Cordeiro de Lima (s. 11. elokuuta 1969 Cruzeiro do Oeste Viitattu 18.7.2014.) on brasilialainen kestävyysjuoksija ja maratonin olympiamitalisti. De Lima saavutti maratonilla olympiapronssia Ateenassa 2004. Atlantan olympialaisissa 1996 hän sijoittui sijalle 47 ja Sydneyn olympialaisissa 2000 sijalle 75. Ateenan MM-kilpailuissa 1997 hän sijoittui 23:nneksi ja Helsingin MM-kilpailuissa 2005 hän keskeytti. Pan-Amerikan kisojen maratonin hän voitti vuosina 1999 ja 2003. Hän voitti Reimsin maratonin vuonna 1994, Tokion maratonin vuonna 1996, Sao Paulon maratonin vuonna 2002 ja Hampurin maratonin vuonna 2004. 168-senttinen ja 54-kiloinen de Lima aloitti työskentelyn maatiloilla kahdeksanvuotiaana isänsä kanssa. ==Välikohtaus Ateenan kesäolympialaisissa 2004== De Lima johti vuoden 2004 kesäolympialaisten maratonia Ateenassa 48 sekunnilla, kun maaliin oli matkaa kahdeksan kilometriä. Katsoja kuitenkin hyökkäsi yllättäen hänen kimppuunsa ja hän menetti rytäkässä noin 20 sekuntia. Neljä kilometriä ennen maalia Italian Stefano Baldini ja Yhdysvaltojen Mebrahtom Keflezighi ohittivat hänet, mutta de Lima ylsi kuitenkin pronssimitalille. Myöhemmin kävi ilmi, että de Liman kimppuun hyökännyt katsoja oli Cornelius Horan, joka oli aiemminkin häiriköinyt urheilutapahtumia, muun muassa juoksemalla Formula 1 -kisassa Silverstonen radalla vuonna 2003.http://news.bbc.co.uk/sport2/hi/olympics_2004/athletics/3610598.stm Viitattu 18.7.2014. Brasilian yleisurheiluliitto teki tapahtumasta protestin, mutta se hylättiin. Juoksun jälkeen Kansainvälinen olympiakomitea palkitsi de Liman Pierre de Coubertin -mitalilla hyvästä urheiluhengen osoittamisesta, sillä hän juhli pronssiaan eikä ollut katkera välikohtauksesta. De Lima valittiin Brasiliassa 2004 vuoden urheilijaksi. Rantalentopalloilija Emanuel Rego tarjosi de Limalle olympiakultamitaliaan, mutta de Lima ei liikuttuneena ottanut sitä vastaan. ==Olympiatulen sytyttäminen Rion kesäolympialaisissa 2016== Vanderlei de Lima sytytti olympiatulen Rion kesäolympialaisissa vuonna 2016. ==Lähteet== Luokka:Brasilialaiset kestävyysjuoksijat Luokka:Brasilialaiset olympiamitalistit Luokka:Vuonna 1969 syntyneet Luokka:Elävät henkilöt
Marathi

Marathi voi viitata seuraaviin: * marathin kieli, indoeurooppalainen kieli, jota puhutaan Intiassa * marathit, intialainen kansa * Maráthi, useita paikkoja Kreikassa
Mount Baker

Mount Baker on 3 285 metriä korkea kerrostulivuori Washingtonin osavaltiossa Yhdysvalloissa. Se on purkautunut viimeksi vuonna 1880. Nooksack-intiaanit tuntevat vuoren nimellä Koma Kulshan, mikä tarkoittaa "valkoista, jyrkkää vuorta". Pääasiassa andesiittilaavasta ja breksiasta koostuva tulivuori muodostui viimeisen jääkauden aikana 10 000 – 25 000 vuotta sitten. Viimeinen suuri purkaus tapahtui 6 700 vuotta sitten, jolloin sortumat aiheuttivat lahareita. == Lähteet == Luokka:Washingtonin tulivuoret Luokka:Kerrostulivuoret Luokka:Yhdysvaltain vuoret
Ontologia (tietojenkäsittelytiede)

Ontologia on tietojenkäsittelytieteissä, erityisesti tietämykseen liittyvässä tutkimuksessa ja kehitystyössä, kuvaus tarkasteltavan sovellusalueen käsitteistä ja käsitteiden välisistä suhteista. Kun filosofinen ontologia on olemisen kategorioita tutkiva tiede, rajautuu ontologia tietojenkäsittelytieteissä tietämysrakenteeksi, siis artefaktiksi, joka mallintaa valittua sovellusaluetta. Tietojenkäsittelytieteiden ja filosofian ontologioita yhdistää toisiinsa se, että ne koostuvat entiteeteistä, ideoista tai tapahtumista sekä se, että niiden ominaisuuksia ja yhteyksiä määrittää tietty kategoriajärjestelmä. Tietojenkäsittelytieteessä ontologialta vaaditaan harvoin universaalia totuutta, vaan ontologia on tapauskohtainen ja ontologiaan valittavia käsitteitä ja käsitesuhteita ohjaavat käytännölliset tarpeet. Ontologioita käytetään sellaisissa tietokoneohjelmissa, joissa tarvitaan sovellusalueen yleistietämystä. Ontologioilla on merkittävä rooli myös niin sanotussa semanttisessa webissä, jossa ne toimivat tietokoneohjelmien keskinäisen kommunikoinnin ja sisällön analysoinnin mahdollistavina konesanastoina. == Esimerkkejä == Yleinen suomalainen ontologia (YSO) perustuu yleiseen suomalaiseen asiasanastoon (YSA). YSOYSO. Finto.fi. on noin 30 000 yleiskäsitteen joukko, joka on järjestetty siten, että ontologiassa oleva käsite on yhteydessä rinnakkais-, ylä- ja alakäsitteisiinsä. Esimerkiksi YSO-käsitteen historiaHistoria. Finto.fi. yläkäsite on tieteet (erikoisalat), sen rinnakkaiskäsitteitä muun muassa kielihistoria, historiikit ja esihistoria ja sen alakäsitteitä muun muassa luonnonhistoria, kirkkohistoria, taidehistoria ja sotahistoria. == Ontologiastandardeja == Ontologioiden toteuttamiseen on kehitetty runsaasti erilaisia standardeja ja kuvauskieliä. * OWL Web Ontology Language (W3C:n suositus) * SKOS * Ontology Languages for the Semantic Web, Asunción Gómez- Pérez and Oscar Corcho, 2002 (PDF) == Ontologioita == * DBpedia * Gene Ontology * Umbel * WordNet === Suomalaisia ontologioita === * Yleinen suomalainen ontologia (YSO), perustuu yleiseen suomalaiseen asiasanastoon. * Toimijaontologia (TOIMO) * Suomen ajallinen paikkaontologia (SAPO) * Suomen paikkaontologia (SUO) * Historiaontologia (HISTO) * Museoalan ontologia (MAO) * Taideteollisuusalan ontologia (TAO) * Valokuvausalan ontologia (VALO) == Katso myös == * Ontologia yleisesti * Käsiteanalyysi * Semanttinen Web * Taksonomia * Terminologia * Tesaurus == Lähteet == == Aiheesta muualla == * Suomalaiset semanttisen webin ontologiat (FinnONTO-projekti) * Hyvönen, Eero: Miksi asiasanastot eivät riitä vaan tarvitaan ontologioita? 10.10.2005 (pdf) * Nykänen, Ossi: Web-ontologioiden perusteet, 2005 (pdf) * Finto suomalainen sanasto- ja ontologiapalvelu * Ontologiat kirjastoihin – miten, miksi, milloin, Laila Heinemann, 2009 * Ontology Development 101: A Guide to Creating Your First Ontology Luokka:Ontologia Luokka:Luokittelujärjestelmät Luokka:Metadata Luokka:Tekoäly Luokka:World Wide Web
Franck Songo’o

Franck Songo’o (s. 14. toukokuuta 1987 Yaoundé, Kamerun) on kamerunilainen jalkapalloilija, joka edustaa espanjalaista Real Zaragozaa. Hän on pelipaikaltaan laitalinkki. Hänen isänsä on entinen maajoukkuemaalivahti Jacques Songo’o. Songo’o pelasi espanjalaisen Barcelonan juniorijoukkueissa ennen siirtymistään englantilaisseura Portsmouthiin vuonna 2005. Portsmouthissa hän sai vain vähän peliaikaa, ja suurimman osan ajastaan Englannissa hän vietti lainalla alemmilla sarjatasoilla pelanneissa Bournemouthissa, Preston North Endissä, Crystal Palacessa ja Sheffield Wednesdayssä. Kesällä 2008 Songo’o siirtyi Real Zaragozaan. Songo’o pelasi nuorten maaotteluita Ranskan väreissä, mutta on sittemmin siirtynyt edustamaan synnyinmaatansa.Fifa clears Songo'o for Cameroon BBC. Viitattu 9.11.2008. Elokuussa 2008 hän osallistui Pekingin olympialaisiin, jossa Kamerun yli puolivälieriin. Kamerunin A-maajoukkueessa hän debytoi MM-karsintaottelussa Kap Verdeä vastaan 6. syyskuuta 2008.FIFA Player Statistics FIFA. Viitattu 9.11.2008. == Lähteet == == Aiheesta muualla == * Franck Songo’o Real Zaragozan sivustolla Luokka:Kamerunilaiset jalkapalloilijat Luokka:Vuonna 1987 syntyneet Luokka:Elävät henkilöt
Salif Diao

Salif Diao (s. 10. helmikuuta 1977 Kedougou, Senegal) on senegalilainen jalkapalloilija, joka pelasi tavallisesti puolustavana keskikenttämiehenä. ==Ura== Salif Diao aloitti jalkapallon peluun kotimaassaan ennen kuin muutti 17-vuotiaana Ranskaan. Ranskassa hän pelasi vuodet 1996–2000 Monacossa lukuun ottamatta lyhyttä lainavierailua Épinalissa. Monacossa hän voitti Ranskan liigamestaruuden kaudella 1999–2000. Vuosina 2000–2002 hän pelasi Sedanissa ennen siirtymistään Gerard Houllierin valmentamaan Liverpooliin viidellä miljoonalla punnalla tehtyään vaikutukseen hyvillä otteillaan Senegalin maajoukkueen paidassa kesän MM-kisoissa. Samana vuonna hän voitti lisäksi Afrikan mestaruuskisoista hopeaa. Kevättalvella 2005 hän siirtyi loppukauden ajaksi lainalle Birminghamiin, ja jatkoi lainassaoloaan Portsmouthissa saman vuoden elokuussa. Kauden jälkeen hän palasi lainaltaan Liverpooliin. Lokakuussa 2006 hän siirtyi Stoke Cityyn, jossa pelasi vuoteen 2012 asti. Senegalin maajoukkueessa Diao pelasi 39 ottelua ja teki neljä maalia. == Lähteet == * * Luokka:Senegalilaiset jalkapalloilijat Luokka:Vuonna 1977 syntyneet Luokka:Elävät henkilöt
Sibai

Sibai () on kaivoskaupunki Baškortostanin itäosassa 464 kilometriä pääkaupungista Ufasta kaakkoon. == Asukasluvun kehitys == * 28 800 (1959) * 58 900 (2001) * 62 763 (2010) Baškortostanin paikallishallinnossa Sibai muodostaa oman tasavallan alaisen kaupunkipiirinsä (maaseutuasukkaat mukaan lukien 63 838 as., vuonna 2010). Kaupungin väestöstä on baškiireja 48,7 prosenttia, venäläisiä 38,7 prosenttia ja tataareja 8,9 prosenttia. == Historia == Sibai on perustettu vuonna 1913 ja siitä tuli kaupunki 1938. ==Lähteet== Luokka:Baškortostanin kaupungit
Birsk

Perustiedot Valtio: Venäjä Alue: Baškortostan Asukasluku: 43 572 (2010) Koordinaatit: Kotisivu: Birskin piirin sivut Birsk (, ) on kaupunki Baškortostanissa 102 kilometriä pääkaupungista Ufasta. == Asukasluvun kehitys == * 24 800 (1959) * 39 992 (2002) * 43 572 (2010) Kaupunki on yhteensä 61 496 (2010) asukkaan Birskin piirin hallintokeskus ja kuuluu siihen kaupunkikuntana. == Historia == Birsk perustettiin vuonna 1663, ja siitä tuli kaupunki 1781. ==Lähteet== Luokka:Baškortostanin kaupungit
Mauro Camoranesi

Mauro Germán Serra Camoranesi (s. 4. lokakuuta 1976 Tandil, Argentiina) on argentiinalais-italialainen jalkapalloilija, pelipaikaltaan keskikenttäpelaaja. Parhaat pelivuotensa hän edusti Juventusta. == Ura == Camoranesi on pelannut seuratasolla Meksikossa Santos Lagunassa (1996–1997) ja Crus Azulissa (1998–2000), ja synnyinmaassaan Argentiinassa Banfieldissä. Vuonna 2000 hän siirtyi Italiaan, missä pelasi Hellas Veronassa kaudella 2000–2001 ennen siirtymistään Juventukseen vuonna 2002. Juventuksessa Camoranesi voitti Italian mestaruuden kaudella 2003–2004, ja vuosina 2002 ja 2003 Italian supercupin. Kesällä 2010 Camoranesi siirtyi vuoden pituisella sopimuksella Bundesliigassa pelaavaan VfB Stuttgartiin. Hän kuitenkin purki sopimuksensa seuran kanssa tammikuussa 2011. Tämän jälkeen hän siirtyi argentiinalaiseen Club Atlético Lanúsiin. Vaikka Camoranesi on kotoisin Argentiinasta, saai hän italialaisten isovanhempiensa tuoman kansalaisuuden myötä pelata Italian maajoukkueessa. Hän debytoi joukkueessa 2. helmikuuta 2003 ystävyysottelussa Portugalia vastaan ja lukeutui joukkueen pelaajiin myös vuoden 2004 EM-turnauksessa ja 2006 MM-kisoissa, jotka Italia voitti. Kaikkiaan hän pelasi 55 maaottelua ja teki niissä viisi maalia. Viimeisen maaottelunsa hän pelasi kesäkuussa 2010. Camoranesi on sanonut tuntevansa olevansa sataprosenttisesti argentiinalainen huolimatta siitä, että pelaa Italian maajoukkueessa. == Lähteet == == Aiheesta muualla == * Camoranesi Football databasessa * Camoranesi Juventuksen sivuilla Luokka:Italialaiset jalkapalloilijat Luokka:Jalkapallon maailmanmestarit Luokka:Vuonna 1976 syntyneet Luokka:Elävät henkilöt
Henkisyys ja hengellisyys

Henkisyys ja hengellisyys ovat toisiinsa liittyvä käsitepari. Niiden erottamista vaikeuttaa se, että englannin kielessä kumpikin on spirituality, ’spiritualiteetti’. Suomen kielessä niillä on kuitenkin eri merkitys. * Henkisyys tarkoittaa sellaisia yksilöllisiä uskomuksia ja käytäntöjä, joilla on uskonnonkaltaisia piirteitä tai jotka vastaavat uskontoon liitettyihin tarpeisiin. Henkisyys eroaa uskonnosta siinä, että henkisyys mielletään muodollisista instituutioista irralliseksi toiminnaksi.Pauha & Haimila 2024, s. 334. Henkisyys korostaa lähtökohtaisesti kokemusta ja subjektiivisuutta. Se on maailman- tai ihmiskuvallinen orientaatio, subjektin tapa suhteuttaa itseään maailmaan ja elämäänsä maailmassa.Pauha & Haimila 2024, s. 34. * Hengellisyys viittaa kristillisyyteen kytkeytyviin uskomuksiin ja käytäntöihin.Pauha & Haimila 2024, s. 334, 34. == Hengellisyys hoitotieteessä == Hoitotieteessä ja hoitoteologiassa käytetyssä hengellisyyden käsitteessä on piirteitä sekä henkisyydestä että hengellisyydestä. Sen sisälle kuuluu elämän merkityksen ja tarkoituksen pohdiskelua sekä yritys ymmärtää ihmistä suuremman olemassaoloa ja omaa suhdetta toisiin ihmisiin, maailmankaikkeuteen tai Jumalaan. Hengellisyyttä pidetään ihmisen voimavarana, joka ylläpitää toivoa, auttaa tunnistamaan mahdollisuuksia omassa elämäntilanteessa ja rakentaa luottamusta tulevaisuuteen. Hengellinen ulottuvuus ihmisessä ilmenee eksistentiaalisina ja uskonnollisina kokemuksina, mutta sitä voidaan myös ilmaista esimerkiksi taiteessa, runoudessa tai musiikissa. Hengellisyys vaikuttaa syvällisellä tavalla ihmisen henkiseen hyvinvointiin. Hengellisyyttä ja sen merkitystä on sen syvästi henkilökohtaisen luonteen vuoksi vaikea kuvailla kaikenkattavasti. Hengellisyys voi tarkoittaa eri ihmisille eri asioita. Eräät asiat kuitenkin nousevat tyypillisesti esiin kun ihmiset kertovat omasta hengellisyydestään:Martsolf D.S. & Mickley J.R. (1998): The concept of spirituality in nursing theories: differing world-views and extent of focus, Journal of Advanced Nursing 27, s. 294–303 * Merkitys – elämän tarkoitus, maailman jäsentäminen järjellisesti * Arvot – uskomukset, normit ja etiikka * Transsendenssi – itsen ulkopuolelle ulottuvat transsendenttinen elämän arvostus ja kokeminen * Yhteys – läheisen yhteyden kokeminen itseen, muihin ihmisiin, luontoon ja yliluonnolliseen * Muutos – elämän tapahtumien ja kokemusten pohdiskelu, omakuvan muodostaminen ==Lähteet== * === Viitteet === == Aiheesta muualla == * Luokka:Seulonnan keskeiset artikkelit
Agidel

Agidel (, , ) on kaupunki Baškortostanin luoteisosassa Tatarstanin rajan tuntumassa, Ala-Kaman tekojärven rannalla. Agidelissa oli 16 370 asukasta (2010). Agidelin asutus perustettiin vuonna 1980 suunnitteilla olleen Baškortostanin ydinvoimalan tarpeita silmällä pitäen. Voimalan rakennustyöt aloitettiin 1983. Kaupunki Agidelista tuli vuonna 1991. Neuvostoliiton romahtamisen jälkeen ydinvoimalan rakennustyöt kuitenkin keskeytettiin vuonna 1993. Kaupungin nimi tulee sen läpi kulkevan Belaja-joen paikallisesta nimestä (), joka tarkoittaa "valkoista Volgaa" (Belaja tarkoittaa puolestaan pelkkää valkoista). ==Lähteet== Luokka:Baškortostanin kaupungit
Kurortin piiri

Kurortin piiri () on Pietarin kaupungin 18:sta hallintopiiristä luoteisin. Se rajoittuu etelässä Suomenlahteen, pohjoisessa Leningradin alueeseen ja idässä Pietarin Viipurin ja Primorjen piireihin. Piirin läntisimmät osat kuuluivat ennen toista maailmansotaa Suomeen (mm. Terijoki). ==Kunnallishallintoalueet== Kurortin piiri jakautuu yhteentoista kunnallishallintoalueeseen, joista Siestarjoki ja Terijoki ovat kaupunkeja, muut kyliä tai taajamia (posjolok). * Siestarjoki – Sestroretsk (Сестрорецк) * Terijoki – Zelenogorsk (Зеленогорск) * Valkeasaari – Beloostrov (Белоостров) * Kellomäki – Komarovo (Комарово) * Metsäkylä – Molodjožnoje (Молодёжное) * Raavski – Pesotšnyi (Песочный) * Kuokkala – Repino (Репино) * Vammelsuu – Serovo (Серово) * Lautaranta – Smoljatšhkovo (Смолячково) * Ollila – Solnetšnoje (Солнечное) * Tyrisevä – Uškovo (Ушково). *
Los Panchos

Los Panchos on laulutrio, joka on yli 60 vuoden ajan esittänyt latinalaisamerikkalaisia sävelmiä. ==Historia== Trion ensiesitys tapahtui vuonna 1944 New Yorkissa, jolloin meksikolaiset Chucho Navarro, Alfredo Gil, ja Puerto Ricosta kotoisin oleva Hernando Aviles Negron, päättivät esittää laulujaan uudella tavalla, kolme solistia kolmella kitaralla. Yhtyeen menestys oli aluksi vaatimaton. Ensimmäinen kiertue järjestettiin Venezuelassa ja Puerto Ricossa 1946. Useamman kuukauden kiertue Brasiliassa samana vuonna teki yhtyettä entistä paremmin tunnetuksi ja kiertueeltaan palattuaan yhtyeen levyt soivat ahkeraan Kuubassa, Puerto Ricossa, Meksikossa ja Yhdysvaltojen etelävaltioissa. Yhtyeen menestyksen takana oli erityisesti vankka suosio New Yorkissa Puerto Ricon ja Dominikaanisen Tasavallan maahanmuuttajien keskuudessa. Vuoden 1948 aikana trio sai vahvan jalansijan Meksikossa. Tämän jälkeen, vuonna 1951 kansainväliset kiertueet kulkivat Karibian, Keski- ja Etelä-Amerikan kautta. Yhtyeestä tuli erittäin suosittu koko mantereella. == Aiheesta muualla == *Yhtyeen viralliset verkkosivut Los Panchos
Petrogradin piiri

Petrogradin piiri () on hallintopiiri Pietarissa Nevan suiston saarilla. Se käsittää kaupungin ydinkeskustan pohjoisosan ja rajoittuu lännessä Suomenlahden pohjukkaan, pohjoisessa Primorjen piiriin, idässä Viipurin piiriin ja etelässä Pietarin keskustan ja Vasilinsaaren piireihin. ==Kunnallishallintoalueet== Petrogradin piiri jakautuu kuuteen kunnallishallintoalueeseen, jotka ovat asemaltaan Pietarin keskustan kaupunginosia. Kunnallishallintoalueet ovat * Kronverkskoje (Кронверкское) * Korpisaari - Aptekarski ostrov (Аптекарский остров) * Koivusaari - Petrovski (Петровский) * Posadski (Посадский) * Tškalovski (Чкаловский). * Vvedenski (Введенский) *
Jonathan Bachini

Jonathan Bachini (s. 6. kesäkuuta 1975 Livorno) on italialainen jalkapalloilija, joka on asetettu elinikäiseen pelikieltoon. Nuoruudessaan Bachini oli lupaava keskikenttäpelaaja. Italian maajoukkueessa hän pelasi urallaan kaksi ottelua. Seurajoukkueissa hän edusti Lecceä, Udinesea, Juventusta, Bresciaa ja Parmaa ennen siirtymistään viimeiseksi jääneeseen seuraansa Sienaan. Bachinin vuoden 2005 joulukuussa antamasta doping- näytteistä löytyi merkkejä kokaiinin käytöstä. Tämän johdosta hänet asetettiin myöhemmin keväällä elinikäiseen pelikieltoon, koska hän oli samasta syystä kärsinyt jo vuonna 2004 yhdeksän kuukauden mittaisen pelikiellon.TransfermarktFlachi tests positive for drugs in counter analysis Italy Magazine == Lähteet == Luokka:Italialaiset jalkapalloilijat Luokka:Dopingrikkomuksesta tuomitut italialaiset Luokka:Vuonna 1975 syntyneet Luokka:Elävät henkilöt Luokka:Dopingrikkomuksesta tuomitut jalkapalloilijat
Fredrik Svanbäck

Fredrik Svanbäck (s. 12. toukokuuta 1979 Pietarsaari) on suomalainen uransa lopettanut jalkapalloilija. Hän oli pelipaikaltaan keskikenttäpelaaja. Svanbäck edusti vuodet 1997–2004 FF Jaroa, jossa hän pelasi myös juniorivuotensa. Kaikkiaan hän pelasi Jarossa 171 ottelua. Kaudeksi 2005 hän siirtyi kahden vuoden sopimuksella Helsingborgiin Ruotsin pääsarjaan. Helsingborgissa Svanbäck pelasi viisi kautta, mutta sai peliaikaa melko vaihtelevasti. Kaudella 2008 hän pelasi myös Jarossa kahdeksan ottelua lainalla. Kauden 2009 jälkeen Svanbäck jätti Helsingborgin. Hän teki marraskuussa 2009 2+1-vuotisen sopimuksen Ruotsin toiseksi korkeimmalla sarjatasolla eli Superettanissa pelaavan Landskrona BoIS:n kanssa. Allsvenskanissa Svanbäck ehti pelata 93 ottelua., Kauden 2013 päätteeksi Landskrona ei enää tehnyt jatkosopimusta, jonka seurauksena Svanbäck päätyi kasvattajaseuraansa, Veikkausliigassa pelaavaan Jaroon. Näin alkoi hänen kymmenes kautensa Jarossa ja Veikkausliigassa. Svanbäck on pelannut kaksi ottelua Suomen A-maajoukkueessa, 1. joulukuuta 2004 Bahrainia vastaan ja 26. maaliskuuta 2008 Bulgariaa vastaan.http://www.palloliitto.fi/maajoukkueet/miesten_a- maajoukkue/pelaajat/svanback_fredrik/ (Luettu 4. helmikuuta 2008) ==Lähteet== ==Aiheesta muualla== * Svanbäck Ruotsin jalkapallosivustolla * Svanbäck Suomen Palloliiton sivustolla Luokka:Suomalaiset jalkapalloilijat Luokka:Vuonna 1979 syntyneet Luokka:Elävät henkilöt
Mart Poom

Mart Poom (s. 3. helmikuuta 1972 Tallinna, Viron SNT, Neuvostoliitto) on uransa lopettanut virolainen jalkapalloilija, pelipaikaltaan maalivahti. Poom päätti uransa Englannin Mestaruussarjan joukkueessa Watfordissa vuonna 2009, jonne hän siirtyi toukokuussa 2007 Valioliigan Arsenalista. == Ura == Kotimaassaan Virossa Poom pelasi juniorina Tallinna Lõvidissa ja aikuisena Tallinnan Sportissa sekä Florassa ennen siirtymistään ulkomaille vuonna 1992, Kuopion Palloseuraan ja Sveitsin FC Wiliin. Poom tuli KuPS:aan ensimmäisen kerran tammikuussa 1991 heti uudenvuoden jälkeen. Hän harjoitteli joukkueen mukana, mutta kun peliluvan saanti Neuvostoliitosta ei onnistunut, Poom palasi Viroon toukokuussa. Kaudella 1992 peliluvan saanti juuri itsenäistyneestä Virosta onnistui ja Poom pelasi Veikausliigassa KuPS:ssa 9 ottelussa Mika Miettisen ollessa varsinaisena ykkösmaalivahtina. Kun KuPS putosi, ja pelaajabudjetti kaudelle 1993 laski rajusti, vaihtoi Poom Tallinnan ja Sveitsin kautta Englantiin. Vuonna 1994 Poom siirtyi Englannin Portsmouthiin, missä hän pelasi kuitenkin vain seitsemän ottelua ennen lainasiirtoaan takaisin Floraan. Vuonna 1997 matka kävi jälleen Englantiin, Derbyyn, missä hän esiintyi ensi kertaa Valioliigassa vierasottelussa Manchester Unitedia vastaan. Poom vakiinnutti nopeasti paikkansa joukkueessa. Derbyn pudottua 1. divisioonaan kauden 2001/2002 päätteeksi Poom siirtyi Sunderlandiin. 30\. syyskuuta 2003 hän teki Sunderlandin paidassa entistä seuraansa Derbyä vastaan puskemalla tasoitusmaalin, kun peliä oli pelattu 90 minuuttia. Elokuussa 2005 hän siirtyi lainalle Arsenaliin. Tammikuussa 2006 seurasiirrosta tuli pysyvä. Arsenalissa Poom oli kolmosmaalivahdin asemassa ja pelasi kaikkiaan vain yhden sarjapelin, kauden 2006/2007 viimeisen ottelun Portsmouthia vastaan. Ottelu päättyi maalittomaan tasapeliin. Kun Arsenal osti Puolan maajoukkuevahdin Lukasz Fabianskin, siirtyi Poom kauden 2006/2007 jälkeen Valioliigasta pudonneeseen Watfordiin. Viron maajoukkueessa Poom pelasi 120 ottelua.Savon Sanomat 19.12.2014, s. 23 Hänet on valittu kuudesti Viron vuoden jalkapalloilijaksi. == Lähteet == == Aiheesta muualla == * Video Poomin puskumaalista * Mart Poom & Indrek Schwede – Minu Ligu, 509 s. Luokka:Virolaiset jalkapallomaalivahdit Luokka:Vuonna 1972 syntyneet Luokka:Elävät henkilöt
FCI Levadia

FCI Levadia on jalkapalloseura Tallinnasta, Virosta. Seuran miesten edustusjoukkue pelaa maan korkeimmalla sarjatasolla Meistriliigassa. == Historia == Levadia syntyi vuonna 1998, kun metalliyhtiö Levadia osti FK Olümp Maardu -joukkueen vuonna 1998 ja vaihtoi sen nimen Levadia Maarduksi. Saman vuoden päätteeksi joukkue nousi korkeimmalle sarjatasolle ja voitti mestaruuden. Vuonna 2000 Levadia hankki omistukseensa myös tuolloin toiseksi korkeimmalla sarjatasolla pelanneen FC Maardun, joka aikaisemmin tunnettiin nimellä KSK Vigri Tartu, ja oli tuolloin vielä nimellisesti erillinen seura. Saman kauden päätteeksi sekin nousi Meistriliigaan ja muutti nimensä Levadia Tallinnaksi kaudeksi 2001. Ennen kautta 2004 Levadia Tallinn myi sarjapaikkansa Merkuur Tartulle. Levadia Maardu muutti nimensä Levadia Tallinnaksi ja vanha Levadia Tallinn muutti nimensä muotoon FC Levadia II Tallinn ostaen samalla toiseksi korkeimman sarjatason Sõrve JK:n paikan. Näiden toimien ansiosta Levadia Tallinn ja Levadia II Tallinn ovat nykyisin saman seuran joukkueita. 23. heinäkuuta 2009 Levandia pääsi historiansa ensimmäisen kerran Mestarien liigan 3. karsintakierrokselle kun se voitti yhteismaalein 2-1 puolalaisen Wisła Krakówan. Kauden 2017 jälkeen Levadian edustusjoukkue yhdistyi FCI Tallinnan kanssa. Fuusion seurauksena Levadian viralliseksi nimeksi muuttui FCI Levadia. == Saavutukset == * Viron mestaruus 1999, 2000, 2004, 2006, 2007, 2008, 2009, 2013, 2014, 2021, 2024 * Viron cupin voitto 1999, 2000, 2004, 2005, 2007 * Viron supercupin voitto 1999, 2000, 2001, 2010, 2013, 2015 * Viron mestaruus -hopeaa 2002, 2005, 2010, 2012, 2015, 2016 * Viron mestaruus -pronssia 2001, 2003 == Aiheesta muualla == * Virallinen sivu Levadia Tallinn Luokka:Tallinnan urheilu
Alessandro Nesta

Alessandro Nesta (s. 19. maaliskuuta 1976 Rooma, Italia) on uransa lopettanut italialainen jalkapalloilija. Pelipaikaltaan hän oli keskuspuolustaja. == Ura == Lapsuutensa Nesta vietti Rooman Cinecittàssa. Vuonna 1985 hän liittyi Lazion nuorisojoukkueeseen ja pelasi myös Italian poikamaajoukkueissa. Lazion edustusjoukkueessa hän debytoi kaudella 1993–1994. Vuonna 1996 hän voitti Italian riveissä alle 21-vuotiaiden Euroopan mestaruuden ja debytoi miesten A-maajoukkueessa samana vuonna 5. lokakuuta ottelussa Moldovaa vastaan. Pelatessaan Laziossa Nesta voitti Italian mestaruuden kaudella 1999–2000, Italian Cupin kahdesti (1997–1998 ja 1999–2000), Italian supercupin kahdesti (1998 ja 2000), Cup-voittajien Cupin kaudella 1998–1999 sekä UEFA Super Cupin. Nykyiseen seuraansa Milaniin Nesta siirtyi juuri ennen kauden 2002–2003 alkua. Milanissa hän on voittanut Italian mestaruuden, Italian Cupin, Mestarien liigan ja UEFA Super Cupin. === Maajoukkueessa === Italian maajoukkueessa Nesta on pelannut EM-kisoissa 1996, 2000 ja 2004, ja MM-kisoissa 1998, 2002 ja 2006, joista viimeksi mainituissa Italia voitti maailmanmestaruuden, mutta Nesta loukkaantui jo alkulohko-ottelussa. Kaikkiaan Nesta pelasi 78 maaottelua mutta ei tehnyt niissä yhtään maalia. == Lähteet == Luokka:Italialaiset jalkapalloilijat Luokka:Jalkapallon maailmanmestarit Luokka:FIFA 100 Luokka:Vuonna 1976 syntyneet Luokka:Elävät henkilöt
Cyprian Bhekuzulu kaSolomon

Cyprian Bhekuzulu kaSolomon (4. elokuuta 1924 – 17. syyskuuta 1968) oli zulu- heimon kuningas vuodesta 1948 kuolemaansa saakka. Hän seurasi tehtävässään isäänsä Solomon kaDinuzulua, joka kuoli jo vuonna 1933. Seuraajakysymys ratkesi kuitenkin pitkällisten erimielisyyksien jälkeen vasta vuonna 1944. Cyprianin kuoltua hänen tehtäväänsä jatkoi hänen poikansa Goodwill Zwelithini kaBhekuzulu. Cyprian Bhekuzulu oli kuninkaana vuosina jolloin Etelä-Afrikka muuttui paljon. Hän nousi valtaan samana vuonna kun apartheid-hallinto perustettiin, ja kuoli vuonna jolloin KwaZulusta tuli zulujen bantustan. Sen tuleva pääministeri Mangosuthu Buthelezi oli hänen serkkunsa ja neuvonantajansa. Cyprian Bhekuzululla oli keskeinen rooli Zulumaan yliopiston kehittämisessä, ja hänen poikansa on ehdottanut sen nimen muuttamista hänen kunniakseen. Cyprian Bhekuzulu oli alkoholisti, mikä vaikutti hänen toimintakykyynsä, maineeseensa ja kuolemaansa. ==Katso myös== * Luettelo zulu- heimon kuninkaista == Lähteet == Luokka:Zulujen kuninkaat Luokka:Vuonna 1924 syntyneet Luokka:Vuonna 1968 kuolleet
Solomon kaDinizulu

Solomon Maphumazana Phumuzuzulu kaDinizulu (1891 Saint Helena – 4. maaliskuuta 1933) oli zulu-heimon kuningas vuodesta 1913 kuolemaansa saakka. Hän seurasi tehtävässä isäänsä Dinizulua. Hän syntyi Saint Helenalla isänsä ollessa siellä maanpaossa. Tuohon aikaan Etelä-Afrikan hallinnon silmissä zulujen kuninkaalla ei ollut virallista asemaa, häntä pidettiin yhtenä heimopäälliköistä. Solomon käytti hyväkseen varsinkin maaseudun zulujen ylläpitämää perinteistä kunnioitusta kuninkaallisia kohtaan, ja vahvisti zulujen kansallistunnetta.Buverud (2007) s. 9, 32 Vuonna 1920 Solomon oli perustamassa Inkathaa yhdessä ACN:n kanssa. Hänen sisarensa, prinsessa Constance Magogo, tuli tunnetuksi perinteisten zululaulujen laulajana ja Mangosuthu Buthelezin, Inkatha-vapauspuoluen johtajan äitinä. Solomonilla oli 58 vaimoa, joista päävaimona pidettiin Christina Sibyaa, joka tunnettiin myös nimellä okaMathathela.Buverud (2007) s. 33 Solomonin kuoltua vuonna 1933 kaikki hänen poikansa olivat vielä alaikäisiä. Seuraavaksi kuninkaaksi tuli hänen poikansa Cyprian Bhekuzulu kaSolomon vasta vuonna 1948. Solomonin veli Arthur Mshiyeni kaDinuzulu toimi sijaishallitsijana 1933–1947.Buverud (2007) s. 6, 34 ==Katso myös== * Luettelo zulu-heimon kuninkaista == Lähteet == * === Viitteet === == Aiheesta muualla == * Custom and Common Sense: The Zulu Royal Succession Dispute of the 1940s Anthony Costa (Department of History, Wits University) 1996 Luokka:Zulujen kuninkaat Luokka:Vuonna 1891 syntyneet Luokka:Vuonna 1933 kuolleet
Seksploitaatio

Seksploitaatio on eksploitaatioelokuvien alatyyppi, jossa hyödynnetään alastomuutta ja seksuaalisuutta. Tunnettuja lajityypin elokuvien ohjaajia olivat muiden muassa Russ Meyer, Jesus Franco ja Doris Wishman. Suosittuja aiheita ovat olleet tapahtumien sijoittaminen nunnaluostariin tai naisvankilaan, joka saatetaan laskea myös omaksi lajityypikseen. Erityisen paljon lajityypin elokuvia valmistettiin 1960- ja 1970-luvuilla. == Kirjallisuutta == *Gorfinkel, Elena: Lewd Looks: American Sexploitation Cinema in the 1960s. University of Minnesota Press, 2017. ISBN 978-1-5179-0016-8. == Aiheesta muualla == Luokka:Elokuvalajityypit Luokka:Pornografian tyylilajit
Royal League

Royal League oli kolmena kautena, vuosina 2004–2007 järjestetty vuosittainen pohjoismainen miesten jalkapallokilpailu, johon osallistui neljä edelliskaudella parhaiten sijoittunutta seurajoukkuetta Ruotsin Allsvenskanista, Norjan Tippeligaenista ja Tanskan Superliigasta. Kilpailussa jaettiin seuroille suurehkoja palkintorahoja. Myös Suomen Veikkausliigan joukkueet pyrkivät kilpailuun mukaan, mutta niitä ei siihen hyväksytty. Kilpailu järjestettiin talvikaudella. Royal Leaguen asema alkoi horjua, kun se ei onnistunut solmimaan TV-sopimusta kaudesta 2007–2008, ja kausi päätettiin jättää väliin.https://www.svd.se/inget-royal-league-i-vinter Vuotta myöhemmin ilmoitettiin että myös kausi 2008-2009 jää väliin.https://www.dbu.dk/news/newsShow.aspx?id=248961 Vuonna 2010 käytiin vielä keskusteluja uuden turnauksen nimeltään Royal Cup käynnistämisestähttps://www.expressen.se/sport/royal-league-blir-royal-cup//, mutta nämä suunnitelmat eivät lopulta edenneet pidemmälle. == Historia == Ensimmäisen kerran Royal League pelattiin talvikaudella 2004–2005, jolloin sen voitti Kööpenhamina. === Kausi 2005–2006 === Kaudella 2005–2006 Royal Leaguen joukkueet olivat Tanskasta Brøndby, Kööpenhamina, Midtjylland ja Aalborg, Ruotsista Djurgården, Göteborg, Kalmar ja Hammarby ja Norjasta Vålerenga, Start, Lyn ja Lillestrøm. Joukkueet jaettiin kolmeen neljän joukkueen lohkoon, joissa kussakin pelattiin kaksinkertainen sarja. Kunkin lohkon kaksi parasta joukkuetta sekä kaksi parasta kolmanneksi sijoittunutta joukkuetta etenivät puolivälieriin, mistä lähtien turnaus jatkui cup-muotoisena siten, että joukkueet kohtasivat toisensa kotona ja vieraissa. Loppuottelu oli yksiosainen. Kööpenhamina voitti loppuottelussa norjalaisen Lillestrømin 1–0 ja näin ollen se voitti Royal Leaguen toistamiseen. === Kausi 2006–2007 === Kaudella 2006–2007 Royal Leaguessa pelasivat seuraavat joukkueet: * Tanskan Superliiga: Odense, Brøndby, Kööpenhamina ja Viborg * Norjan Tippeligaen: Rosenborg, Brann, Lillestrøm ja Vålerenga * Ruotsin Allsvenskan: Helsingborg, Hammarby, Elfsborg ja AIK == Loppuottelut == Kausi Voittaja Hopeaa Tulos 2004–2005 Kööpenhamina IFK Göteborg 1–1, rp. 12–11 2005–2006 Kööpenhamina Lillestrøm 1–0 2006–2007 Brøndby Kööpenhamina 1–0 == Lähteet == Luokka:Jalkapallon seurajoukkuekilpailut
Marianas Variety

Marianas Variety on Mariaaneilla ilmestyvä sanomalehti. Sen julkaisu aloitettiin vuonna 1972. Lehti painetaan Saipanilla ja ilmestyy päivittäin. == Aiheesta muualla == *Marianas Variety Luokka:Yhdysvaltalaiset sanomalehdet Luokka:Pohjois-Mariaanit
Leto

Leto () on antiikin Kreikan mytologiassa esiintynyt jumalatar. Hän on titaani Koioksen ja Foiben tytär, ja Zeus on hänen kaksostensa, Apollonin ja Artemiin, isä. Roomalaisessa mytologiassa Letoa vastaa Apollon ja Dianan äiti Latona. Merkittäviä Leton temppeleitä tai pyhäkköjä eli Letooneita olivat Letoon lähellä Ksanthosta sekä Leton temppeli Deloksen saarella, jossa Leton uskottiin synnyttäneen Apollonin ja joissakin myyttiversioissa myös Artemiin. ==Lähteet== == Aiheesta muualla == Luokka:Antiikin Kreikan jumalattaret
De Ware Tijd

De Ware Tijd on surinamelainen päivittäin ilmestyvä sanomalehti. Se on hollanninkielinen ja yksityisessä omistuksessa. De Ware Tijdista ilmestyy myös online-versio sekä alankomaalainen versio. == Aiheesta muualla == *De Ware Tijd Online Luokka:Surinamelaiset sanomalehdet
Bambaiyan hindi

Bambaiyan hindi on Mumbain väestön käyttämän puhekielen nimitys. Bambaiyan hindiin perustuva pidginkieli, johon ovat sekoittuneet marathin, hindin ja intianenglannin kielet. Kielessä on myös lainasanoja eteläisen Intian kielistä sekä gujaratista ja urdusta. Bambaiyan hindiä kutsutaan myös mumbaiyyaksi tai bombayn hindiksi. Lisäksi nimitystä tapori kuulee toisinaan, vaikka sitä pidetään hieman halventavana terminä. Bambaiyaa käytetään etenkin hindinkielisen elokuvateollisuuden, bollywoodin, piireissä. Esimerkkejä bambaiyan hindistä: Bambaiyan hindi Suomi Chal milte hai! Nähdään myöhemmin! Lallu idiootti Waanda Hogaya. Meillä on pieni ongelma. Ekdum Hill jayga Tu. Tulet yllättymään. facchad fuksi Cutting Chai puoli kuppia teetä Chava Lagraha hai. Sinä olet komea. fattu pelokas henkilö Pakka? Sovittu? == Lähteet == Luokka:Intian kielet Luokka:Mumbai
The Namibian

The Namibian on namibialainen päivittäin ilmestyvä sanomalehti. Sen julkaisu aloitettiin viikkolehtenä vuonna 1986. Lehden uutiset ovat pääosin englanninkielisiä. Lehti julkaisee uutisia myös oshivamboksi. == Aiheesta muualla == *The Namibian Namibian, The
Aristides Gomes

Aristides Gomes (s. 8. marraskuuta 1954, Canchungo) on guineabissaulainen poliitikko, joka on toiminut kahteen otteeseen maansa pääministerinä. Hän astui virkaansa 2. marraskuuta 2005, ja häntä seurasi vuonna 2007 Martinho Ndafa Kabi. Gomes valittiin virkaan uudelleen huhtikuussa 2018. Gomes syntyi Canchungossa ja opiskeli Pariisissa. Hän työskenteli vuosina 1990–1992 Televisão Experimental da Guiné-Bissaussa. == Lähteet == Luokka:Guinea-Bissaun pääministerit Luokka:Vuonna 1954 syntyneet Luokka:Elävät henkilöt
José Maria Neves

José Maria Pereira Neves (s. 28. maaliskuuta 1960, Santa Catarina) on kapverdeläinen poliitikko, joka toimii maansa presidenttinä marraskuusta 2021, ja aiemmin pääministerinä 2001-2016. Hän on PAICV-puolueen jäsen. Neves syntyi Santiagon saarella Kap Verdellä, ja opiskeli Brasiliassa. Vuonna 1996 hänet valittiin parlamentin jäseneksi. Maaliskuussa 2000 Nevesistä tuli Santa Catarinan piirikunnan pormestari. 1. helmikuuta 2001 hän seurasi Gualberto do Rosáriota maansa pääministerinä. Lokakuussa 2021 José Maria Neves voitti presidentinvaalit 17. lokakuuta ensimmäisellä kierroksella hän sai 51,5% äänistä, absoluuttinen enemmistö, joka vaadittiin valituksi ensimmäisellä kierroksella. == Lähteet == Luokka:Kap Verden presidentit Luokka:Kap Verden pääministerit Luokka:Vuonna 1960 syntyneet Luokka:Elävät henkilöt
Benedictus XIII

Benedictus XIII, siviilinimeltään Vincenzo Maria Orsini, alun perin Pietro Francesco Orsini (2. helmikuuta 1649 Gravina in Puglia, Italia – 21. helmikuuta 1730 Rooma, Italia), oli paavina 29. toukokuuta 1724 – 21. helmikuuta 1730.Hanska 2005: 322. Hänen vanhempansa olivat Gravina in Puglian herttua Ferdinando Orsini III ja Giovanna Frangipane della Tolfa. Aluksi hän käytti nimeä Benedictus XIV (koska uskoi, että numero 13 toisi huonoa onnea), mutta muutti myöhemmin sen Benedictus XIII:ksi. ==Lähteet== * === Viitteet === == Aiheesta muualla == Luokka:Paavit Luokka:Vuonna 1649 syntyneet Luokka:Vuonna 1730 kuolleet
Carlos Veiga

Carlos Alberto Wahnon de Carvalho Veiga (s. 21. lokakuuta 1949 Mindelo) on kapverdeläinen poliitikko. Hän toimi maansa ensimmäisenä demokraattisesti valittuna pääministerinä vuosina 1991–2000. Vuonna 2000 häntä seurasi pääministerinä Gualberto do Rosário. Veiga osallistui Kap Verden presidentinvaaleihin vuosina 2001 ja 2006, mutta hävisi molemmilla kerroilla Pedro Piresille. Vuonna 2016 Veigasta tuli maansa Yhdysvaltojen- suurlähettiläs. == Lähteet == Luokka:Kap Verden pääministerit Luokka:Vuonna 1949 syntyneet Luokka:Elävät henkilöt
Konkani

Konkani (कोंकणी, kōṅkaṇī) on indoarjalaisiin kieliin kuuluva kieli ja yksi Intian virallisista kielistä. Sitä puhutaan pääasiassa Intian länsirannikolla, Goan osavaltiossa. Kieltä puhuu 2 432 540 ihmistä.Ethnologue: Konkani Viitattu 1.8.2015. Konkani muistuttaa marathin kieltä, mutta on saanut vaikutteita portugalin, kannadan ja hindin kielistä. Lisäksi konkani on hieman vanhempi kuin marathi. pienoiskuva|"Konkani" kirjoitettuna devanagarilla sekä kannadalaisella, latinalaisella, malajalamilaisella ja arabialaisella aakkosilla. Konkanista erotetaan perinteisesti Goan konkani ja Maharashtran konkani. Nämä puolesta jakautuvat vielä edelleen useampiin murteisiin.. Muita nimiä konkanille ovat mm. kunabi, katvadi, cugani ja bankoti. Konkani on marathin rinnalla Goan pääkieli. == Historia == Konkaanin kielen nimi tulee kukkana-heimon nimestä. Heimo asettui hindulaisen myytin mukaan asumaan paikkaan, jonne Parashurama, Vishnun inkarnaatio, ampui nuolen ja määräsi merenjumalan siirtymään paikalta, jonne nuoli osui. Paikka sai nimen Konkan, joka tarkoittaa kutakuinkin "maailman nurkkaa".. Ensimmäiset kirjalliset todisteet konkanin kielestä ovat peräisin vuodelta 1187. == Fonologia == === Vokaalit === Etinen Keskinen Takainen Suppea i u Puolisuppea e o Puoliavoin æ Avoin ɐ ~ a: Vokaali [ɐ] realisoituu pitkänä [a:] Lähde: === Konsonantit === Labiaali Alveodentaali Retrofleksi Palataali Velaari Glottaali Klusiili Tavallinen b d ɖ g Asp. bʰ dʰ ɖʰ gʰ Affrikaatta Tavallinen dz ʤ ~ c | ɟ Asp. dzʰ ʤʰ ~ cʰ | ɟʰ Frikatiivi s ʂ ʃ ~ ɕ ɦ Nasaali m n ɳ ɲ Likvida Tavallinen l ~ r ɽ Asp. ɭʰ Puolivokaali ʋ j Lähde: == Kirjoitusjärjestelmät == Kirjoitusjärjestelmänä on virallisesti devanagari. Kannadan kirjaimisto ja latinalaiset aakkoset eivät ole enää käytössä. Myös arabialaisia aakkosia on käytetty erityisesti konkaninkielisten muslimien keskuudessa. == Lähteet == == Aiheesta muualla == Luokka:Intian kielet
Cook Islands News

Cook Islands News on Cookinsaarilla ilmestyvä sanomalehti. Sen päätoimittaja on Cameron Scott. Lehti julkaistaan kuusi kertaa viikossa. Cook Islands News oli vuoteen 1989 asti hallituksen omistama. == Lähteet == == Aiheesta muualla == * Luokka:Cookinsaarelaiset sanomalehdet
The Australian

The Australian on News Corp:in julkaisema australialainen sanomalehti. Se ilmestyy päivittäin kaikkialla maassa. Lehden julkaisu aloitettiin vuonna 1964. Lehden päätoimittaja on Chris Mitchell. Lehden arkilevikki on noin 130 000 ja viikonloppulevikki 295 000. ==Lähteet== == Aiheesta muualla == * The Australianin verkkosivut Australian, The
Allegheny (joki)

Alleghenyjoki (kirjoitetaan myös Allegany) on Ohiojoen tärkeä sivujoki, joka virtaa Yhdysvalloissa New Yorkin ja Pennsylvanian osavaltioissa. Se on 523 kilometriä pitkä. Alleghenyn laakso on Yhdysvaltojen tärkeintä fossiilisten polttoaineiden varantoaluetta: siellä on hiiltä, öljyä ja maakaasua. == Lähteet == ==Aiheesta muualla== Luokka:Yhdysvaltain joet Luokka:New Yorkin joet Luokka:Mississippin vesistö
Agostino Casaroli

Kardinaali Agostino Casaroli (24. marraskuuta 1914 Castel San Giovanni Piacenza, Italia – 9. kesäkuuta 1998 Rooma, Italia) oli italialainen katolinen pappi ja Vatikaanin diplomaatti. Casaroli syntyi Castel San Giovannissa, Piacenzan provinsissa, Italiassa. Hänet vihittiin papiksi vuonna 1937. Vuonna 1961 Casaroli tuli töihin Pyhän istuimen kardinaalivaltiosihteeriksi paavi Autuas Johannes XXIII:n hallintoaikana. Vuonna 1979 hänestä tuli paavi Johannes Paavali II:n Pyhän istuimen kardinaalivaltiosihteeristön pääkardinaali. Casaroli palveli elämänsä aikana neljän paavin – Autuas Johannes XXIII:n, Paavali VI:n, Johannes Paavali I:n ja Johannes Paavali II:n – hallintoaikana. Casaroli avasi vuonna 1975 Helsingin Finlandia-talossa Etykin huippukokouksen päätösvaiheen, jonka puheenjohtajana hän toimi. Hän keskittyi kokouksen aikana myös ihmisoikeuksiin ja uskonnonvapauteen liittyvään keskusteluun. Casaroli toimi 1960–1980–lukujen välisenä aikana roomalaiskatolisen kirkon diplomaattina keskittyen itäblokin maiden välisten suhteiden parantamiseen vierailemalla muun muassa Neuvostoliitossa ja Kuubassa. Hänen merkittävimpiä saavutuksiaan olivat paavi Johannes Paavali II:n ja Neuvostoliiton johtajan Mihail Gorbatšovin tapaamisen järjestäminen Vatikaanissa sekä Vatikaanin pankkiskandaalien aiheuttaman kirkon epäluottamuksen korjaaminen 1980–luvulla. Casaroli kuoli leikkauksen aiheuttamaan infektioon vuonna 1998. ==Lähteet== Luokka:Italialaiset diplomaatit Luokka:Italialaiset papit Luokka:Kardinaalivaltiosihteerit Luokka:Vuonna 1914 syntyneet Luokka:Vuonna 1998 kuolleet
The Mercury (Australia)

The Mercury on Tasmaniassa, Australiassa päivittäin julkaistava sanomalehti. Sen sunnuntaipainosta kutsutaan The Sunday Tasmanianiksi. John Davies perusti The Mercuryn vuonna 1854. Siihen aikaan se ilmestyi kahdesti viikossa ja oli nimeltään Hobarton Mercury. Vuonna 1988 lehti myytiin News Corporationille. The Mercuryn arkilevikki on 48 630 ja lauantailevikki 63 550\. The Sunday Tasmanianin levikki on 60 720\. == Aiheesta muualla == *The Mercury Mercury, The Luokka:Tasmania
Mezmerize

Mezmerize on System of a Downin neljäs albumi ja ensimmäinen osa Mezmerize/Hypnotize-kaksoisalbumista. Mezmerize julkaistiin 17. toukokuuta 2005, puoli vuotta ennen Hypnotizea. Musiikkilehti Sue valitsi vuonna 2005 Mezmerizen Suomessa sekä vuoden parhaaksi ulkomaiseksi albumiksi että vuoden metallialbumiksi. Albumi nousi Suomen virallisen listan sijalle 2. Albumia on myyty koko maailmassa yli neljä miljoonaa kappaletta. Kappaleista B.Y.O.B. ja Question! julkaistiin singlet. Niistä ensin mainittu toi yhtyeelle Grammy- palkinnon parhaasta hard rock -esityksestä vuonna 2006. ==Kappaleet== # # # # # # # # # # # == Kokoonpano == * Serj Tankian – laulu, kosketinsoitin, kitara, design, jousisovitukset * Daron Malakian – laulu, kitara, tuottaja, design * Shavo Odadjian – bassokitara, taustalaulu, design * John Dolmayan – rummut, lyömäsoittimet, design === Tuotanto === * Rick Rubin – tuottaja * Andy Wallace – miksaaja * David Schiffman – äänittäjä * Jason Lader – editoija * Dana Neilsen – editoija * Marc Mann – jousisovitukset * Vartan Malakian – grafiikka * Brandy Flower – design == Arvostelut == * Allmusic: Allmusic review * Desibeli.net: Desibeli.net * Imperiumi: 9½/10System of a Down - Mezmerize Viitattu 6.1.2022. * Entertainment Weekly: A–Entertainment Weekly * Metacritic: 85/100Metacritic aggregate * Rolling Stone: Rolling Stone * Soundi: Soundi == Lähteet == Luokka:Vuoden 2005 albumit Luokka:Rick Rubinin tuottamat albumit Luokka:System of a Downin albumit
The Mercury

The Mercury on: * Pennsylvanialainen sanomalehti, katso The Mercury (Pennsylvania). * Australialainen sanomalehti, katso The Mercury (Australia).
Lake Placid

Lake Placid on 2 639 (vuonna 2000) asukkaan kylä Adirondack-vuorilla Essexin piirikunnassa New Yorkin osavaltiossa Yhdysvaltain koillisosassa.Lake Placid village, New York Statistics and Demographics (US Census 2000) Siellä on pidetty talviolympialaiset kahdesti, 1932 ja 1980.History of Lake Placid Lake Placid Siellä on pidetty myös muita suuria talviurheilukisoja, ja monet urheilijat käyttävät kylää harjoituspaikkanaan. Siellä harjoittelevat niin mäkihyppääjät kuin jääkiekkoilijatkin. Kylä on saanut nimensä siitä, että se sijaitsee Placid-järven eteläpäässä. == Lähteet == == Aiheesta muualla == Luokka:New Yorkin kunnat Luokka:Yhdysvaltain talviurheilukeskukset
Catherine Ndereba

Catherine Ndereba (s. 21. heinäkuuta 1972 Nairobi, Kenia) on kenialainen kestävyysjuoksija, joka keskittyy maratonille. Ndereba on kotoisin suurperheestä, hänellä on seitsemän sisarusta. Hän olisi halunnut osallistua vuosien 1996 ja 2000 olympialaisiin, mutta kisamatkat kariutuivat erimielisyyksiin Kenian urheiluliiton kanssa. Vuonna 2000 hän otti ensimmäiset voittonsa suurista maratonkilpailuista voittamalla Bostonin ja Chicagon maratonit. Hän voitti samat juoksut myös seuraavana vuonna. Chicagossa hän juoksi uuden maailmanennätyksen 2.18.47. Se oli ensimmäinen kerta, kun naisjuoksija alitti 2.19:n haamurajan. Vuonna 2003 Ndereba voitti Sapporon puolimaratonin ja MM-kisojen maratonin kultamitalin. Seuraavana vuonna hän voitti Bostonin maratonin ja sijoittui Ateenan olympialaisissa toiseksi. 2005 hän voitti jälleen Bostonin maratonin. Samalla hänestä tuli ensimmäinen nainen, joka on voittanut juoksun neljään kertaan. Helsingin MM-kisoissa hän sijoittui hopealle, ja voitti maailmanmestaruuden 2007. Toisen olympiahopeansa Ndereba voitti maratonilla Pekingissä 2008. Yhtenä suosikeista kisaan lähtenyt Ndereba näytti pitkään jopa jäävän kauaksi kärjestä. Puolimatkassa hän oli vasta 26. ja tämän jälkeen jäi hetkeksi pääryhmästä jälkeen. Ndereba kiristi kuitenkin loppua kohden ja loppukirissä kukisti Kiinan Zhou Chunxiu taistelussa hopeamitalista. == Lähteet == ==Aiheesta muualla== * Luokka:Kenialaiset kestävyysjuoksijat Luokka:Kenialaiset olympiamitalistit Luokka:Vuonna 1972 syntyneet Luokka:Elävät henkilöt
Expressen

Expressen on ruotsalainen iltapäivälehti. Sen perustivat Albert Bonnier nuorempi, Ivar Harrie ja Carl-Adam Nycop vuonna 1944. Lehden ensimmäinen numero ilmestyi samana vuonna, 16. marraskuuta. Lehden linja on sen oman ilmoituksen mukaan sitoutumaton liberaali. Sen omistaa Bonnier. Yrityskauppojen vuoksi Expressenistä julkaistaan Göteborgissa GT-nimistä sisarjulkaisua (ent. Göteborgs-Tidningen) ja Malmössä Kvällsposten-nimistä. Näiden sisällöstä noin puolet on samaa. Varsinkin 1970-luvulla Expressen tarkasteli kriittisesti Suomen puolueettomuuspolitiikan ja suomalaisen demokratian kannalta arveluttavina pitämiään ilmiöitä, muun muassa presidentti Urho Kekkosen sisäpoliittista vallankäyttöä. Se nosti näkyvästi esille myös ns. Vankileirien saariston tapauksen vuonna 1974. Nämä artikkelit herättivät huomiota ulkomaita myöten ja herättivät kohua Suomessa. Nykyään Expressen on Ruotsin kolmanneksi suurin sanomalehti levikiltään, joka on arkipäivisin 339 400\. Lehden sunnuntainumeron levikki on 462 100\. Vuonna 2013 Researchgruppen-niminen ryhmä keräsi 29 miljoonaa nettikommenttia Disqus- palvelusta, jota käytetään yleisesti erilaisten sivustojen lukijakommentointiin, ja onnistui murtamaan noin 6 000 MD5-salattua sähköpostiosoitetta. Researchgruppen luovutti tiedot Expressenille, joka paljasti useita nimettömiä rasistisia kommentoijia verkkosivustoilla. Paljastukset johtivat ainakin usean Ruotsidemokraattien jäsenen eroon.http://www.thelocal.se/20131212/millions-of-disqus-comments-leaked-to- swedish-group http://www.pcworld.com/article/2079060/disqus-scrambles-after- leak-fuels-swedish-tabloid-expos.html Lehden toimittajat, Researchgruppen ja Expressen saivat paljastuksista tutkivan journalismin Guldspaden- palkinnon.http://www.resume.se/nyheter/media/2014/03/24/expressen-gravaren-om- guldspaden-vinsten/ Lokakuussa 2014 Afroruotsalaisten valtakunnanjärjestö vaati päätoimittaja Thomas Mattssonin eroa Ulf Nilssonin rasistisiksi väitettyjen kolumnien vuoksi.http://www.dagensarena.se/opinion/afrosvenskarnas-riksforbund-avga- thomas-mattsson/ == Päätoimittajat == * 2009– Thomas Mattsson * 2002–2009 Otto Sjöberg * 2001–2002 Joachim Berner * 1997–2001 Staffan Thorsell * 1995–1996 Christina Jutterström * 1994–1995 Olle Wästberg * 1991–1993 Erik Månsson * 1977–1991 Bo Strömstedt * 1960–1977 Per Wrigstad * 1944–1960 Ivar Harrie ==Lähteet== == Aiheesta muualla == * Expressenin kotisivut Luokka:Ruotsalaiset sanomalehdet Luokka:Tukholman media Luokka:Bonnier